Charles-Augustin de Coulomb

Charles-Augustin de Coulomb (14. juni 1736 – 23. august 1806) bio je francuski fizičar.

Coulomb je rođen u francuskom gradu Angoulême. Izabrao je posao vojnog inženjera, i taj je posao radio tri godine, do povrede koja mu je uveliko ugrozila zdravlje, na Martiniku. Na povratku se zaposlio u La Rochelleu. Tu je otkrio inverznu vezu između sile naboja i kvadratu njihove udaljenosti, a taj zakon je kasnije nazvan po njemu coulombov zakon.

Godine 1781. Coulomb je stalno stacioniran u Parizu. Prije početka revolucije 1879. Coulomb daje otkaz na mjestu  intendant des eaux et fontaines, i otišao je u penziju, na svoje imanje u Bloisu. Ponovno je pozvan u Pariz na konferenciju da se odrede nove mjerne jedinice, a sve to po naredbi Revolucionarne vlade. Iz Državnog instituta je bio jedan od prvih članova, a 1802. je postavljen za inspektora javnih instrukcija. Njegovo zdravlje je već tada bilo jako krhko, i umro je četiri godine poslije u Parizu.

Coulombovo ime zauvijek je urezano u povijesti mehanike i elektriciteta magnetizma. On je 1779. izdao važnu publikaciju o zakonima trenja (Théorie des machines simples, en ayant égard au frottement de leurs parties et à la roideur des cordages) koji je uslijedio nakon dvadeset godina po memoaru o viskoznosti.

SI jedinica za električni naboj kulon (C), i Kulonov zakon nazvani su u njegovu čast.

Godine 1785. Coulomb je izdao tri spisa o elektricitetu i magnetizmu:

- Premier Mémoire sur l’Electricité et le Magnétisme, Histoire de l’Académie Royale des Sciences, 569-577, 1785
U ovoj publikaciji Coulomb opisuje "Kako konstruirati i koristiti električni balans (torzioni balans), bazirajući se na osobini metalnih žica da imaju reaktivnu torzionu silu koja je proporcionalna torzionom uglu". Coulomb također eksperimentalno određuje zakon koji objašnjava kako "dva tijela naelektrizirana istom vrstom elektriciteta utječu jedno na drugo

- Sécond Mémoire sur l’Electricité et le Magnétisme, Histoire de l’Académie Royale des Sciences, 578-611, 1785
U ovoj publikaciji Coulomb izvodi "zakonitosti po kojima se ponašaju i magnetni i električni tokovi, bilo po privlačnosti ili odbojnosti

- Troisième Mémoire sur l’Electricité et le Magnétisme, Histoire de l’Académie Royale des Sciences, 612-638, 1785
O količini elektriciteta koju izolirano tijelo gubi u određenom periodu, bilo u kontaktu s manje vlažnim zrakom ili u manje-više idioelektričnoj podršci.

 Reference 

 Vanjski linkovi 

 French National Library "The Mémoires of Coulomb", memoari u PDF-formatu

Kategorija:Rođeni 1736.
Kategorija:Umrli 1806.
Kategorija:Biografije, Angoulême
Kategorija:Francuski fizičari
Kategorija:Članovi Francuske akademije nauka
Kategorija:Naučnici po kojima su nazvane jedinice SI sistema